**Livadija** (grčki: Λιβαδειά ) ili **Levadia** je grad u središnjoj Grčkoj, sjedište Prefekture Boetija. Livadija je udaljena 130 km od Atene u pravcu sjeverozapada.

Historija
---------

Livadija je u antici bila poznata po svom proročištu, od koga je za savjet tražio između ostalih; Perzijanac Mardonije kao i rimski general Lucije Emilije Paul. Polis Livadija pridružio se *Beotijskom savezu* pod vodstvom Tebe. 395. pne. spartanski vojskovođa Lizandar osvojio je i razorio je Livadiju, a Mitridat VI Pontski je 86. pne. razorio Livadiju po drugi put.

U novom vijeku Livadia se ne ističe ničim posebnim, a niti za bizantske uprave koja počinje od 395 godine. Nakon reforme bizantske vojne uprave Livadija postaje sjedište teme.

Nakon Četvrtog križarskog rata i pada Konstatinopola 1204 godine te osnutka Latinskog Carstva, Livadija je ušla u sastav novoosnovane križarske tvorevine Atenske vojvodine.

Nakon poraza Atenske Vojvodine 1311 godine u Bitci kod Almirosa i pobjede katalonskih vitezova (Companyia Catalana), katalonski vitezovi zagospodarili su Livadijom. Za katalonske pobjednike stanovnici Livadije su podigli utvrđeni dvorac. 

Katalonski vitezovi držali su vlast u Livadiji sve do 1388 godine, kada su morali prepustiti vlast firentinskom vitezu *Neriu Acciaouliu*.

1458 godine zauzeo je sultan Mehmed II. Livadiju. U početku je Livadija bila u sandžaku Trikala, a od 1470 godine ušla je u *Sandžak Euripos*. Od 15. vijeka počinje rast Livadije pod snažnim otomanskim utjecajem. Pri kraju 17. vijeka Livadija je postala poprište ratnih aktivnosti za vrijeme tursko-mletačkog rata vođenog na području Beotije između 1684 -1699 godine.
Kraj 18. vijeka Livadija dočekuje kao najveći grad Beotije, veći i od rivalske Tebe. 

Na početku Grčkog rata za nezavisnost vođenog protiv otomanskogcarstva 1821 godine, Livadeja je imala 10. 000 stanovnika i bila jako uporište - *Philike Hetairaia* (tajne revolucionarne organizacije grčkih rodoljuba). U noći između 28. - 29. maja 1821, ustanici su se okupili na brdu *Profitis Ilias* i zatražili od turskog zapovjednika predaju utvrde. On je to odbio tako da su ustanici 31. maja 1821 napali turski garnizon u gradskoj tvrđavi.

Dan kasnije zauzeli su grad, ali ga nisu uspjeli dugo zadržati pod svojom vlašću, turske trupe iz Makedonije i Tesalije ponovno su zauzele grad. Grčki ustanici su pokušali ponovno zauzeti grad
5. novembra 1828 godine, ali nisu uspjeli, tek 8. februara 1829 uspjeli su provaliti u tvrđavu i osloboditi grad.

Geografske karakteristike
-------------------------

Grad Livadeja se nalazi u zapadnom dijelu prefekture Beotije u prostranoj kotlini okruženoj brdima. Grad leži na obalama riječice Erkine na 200 m nadmorske visine, na istočnim obroncima planine Parnas , koja se uzdiže zapadno i jugozapadno od grada. 

Istočno od grada nalazi se prostrana dolina rijeke Kifisos u koju se ulijeva Erkina i dno nekadašnjeg velikog antičkog jezera - Kopais (Kopaida). Južno od grada nalazi se Korintski zaljev.

Promet / Promet
---------------

Pored grada prolazi Nacionalna cesta 48 koja ide prema Delfiju i Distomu. Sjeverno od grada prolazi Nacionalna cesta br. 3 koja vodi iz Atene za Lamiju. Istočno od grada prolazi Grčki autoput br. 1) ( Atena - Solun).

Livadija je do nedavno bila sjedište kraja u kojem se intenzivno uzgajao pamuk, duhan i nešto žitarica, uz intenzivno stočarstvo. Poljoprivreda i danas igra važnu gospodarsku ulogu, uz ponešto industrije.

U gradu djeluje nogometni klub Levadiakos FC, trenutačno član Grčke Super lige

Rast stanovništva posljednjih decenija
--------------------------------------

| Godina | Stanovništvo | Promjena | Stanovništvo općine | Promjena | Gustoća |
| --- | --- | --- | --- | --- | --- |
| 1981 | 18,885 | - | - | - | -/km² |
| 1991 | 19,295 | 410/2.17% | - | - | -/km² |
| 2001 | 20,061 | 766/3.82% | - | - | -/km² |

Izvori
------

1. ↑  Δείτε τη Διοικητική Διαίρεση. Grčko ministarstvo unutrašnjih poslova (pristupljeno 9. 09. 2009.) (`el`)

Eksterni linkovi
----------------

***Livadija*** na Wikimedijinoj ostavi

* Općina Livadija Arhivirano 2011-07-21 na Wayback Machine-u (`el`)
* Utvrda Levadia, na stranicama Grčkog ministarstva kulture Arhivirano 2009-06-17 na Wayback Machine-u

| * p
* r
* u
Glavni gradovi grčkih prefektura |
| --- |
| Agios Nikolaos • Aleksandropoli • Amfisa • Argostoli • Arta • Atena • Halkida • Kanija • Hios • Krf • Korint • Drama • Edesa • Eleusina • Ermopolis • Florina • Grevena • Iraklion • Igumenica • Janjina • Kalamata • Kardica • Karpenisi • Kastorija • Katerini • Kavala • Kilkis • Komotini • Kozani • Lamija • Larisa • Lefkada • Livadija • Mesolongi • Mitilene • Nafplio • Palini • Patras • Pirej • Poligiros • Preveza • Pirgos • Retimno • Rodos • Seres • Sparta • Solun • Trikala • Tripoli • Vati • Verija • Volos • Ksanti • Zakintos |  |